Document ID: 32014R0439

IZVEDBENA UREDBA KOMISIJE (EU) št. 439/2014
z dne 29. aprila 2014
o spremembi Uredbe (ES) št. 250/2009 o izvajanju Uredbe (ES) št. 295/2008 Evropskega parlamenta in Sveta o strukturni statistiki podjetij glede opredelitev karakteristik in tehničnega formata za prenos podatkov
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 295/2008 Evropskega parlamenta in Sveta z dne 11. marca 2008 o strukturni statistiki podjetij (1) in zlasti člena 11(1)(a) in (c) Uredbe,
ob upoštevanju naslednjega:
(1)
Uredba (ES) št. 295/2008 je vzpostavila skupni okvir za zbiranje, pošiljanje in ocenjevanje evropskih statističnih podatkov o strukturi, dejavnosti, konkurenčnosti ter rezultatih podjetij v Uniji.
(2)
Uredba Komisije (ES) št. 250/2009 (2) je vzpostavila opredelitve karakteristik in tehnični format za prenos podatkov.
(3)
Zaradi potrebe po večji mednarodni primerljivosti rezultatov, zlasti za statistiko o podjetništvu, je treba določiti opredelitve za karakteristike demografije podjetij z vsaj enim zaposlenim. Te opredelitve bi bilo treba dodati v Prilogo I k Uredbi (ES) št. 250/2009. Tehnični format za prenos podatkov, kot je določeno v Prilogi II k Uredbi (ES) št. 250/2009, vključno z oznakami podatkovnih nizov, serijo in seznamom spremenljivk, bi bilo zato treba ustrezno posodobiti.
(4)
Ukrepi iz te uredbe so v skladu z mnenjem Odbora za evropski statistični sistem -
SPREJELA NASLEDNJO UREDBO:
Člen 1
Prilogi I in II k Uredbi (ES) št. 250/2009 se spremenita v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v državah članicah v skladu s Pogodbama.
V Bruslju, 29. aprila 2014

Labels: 4
19
7
9
12